作者：崔敦诗
词牌/韵律：十二时・忆少年

paragraphs: 勋华并、天胙昌期。
圣德茂重离。
英明经远，浚哲昭微。
宝俭更深慈。
观万国、累洽重熙。
对明时。
报礼秩神祗。
玉帛奏华夷。
雍肃显相，百辟各钦祗。
奄嘉虞英璧奠华滋。
神安坐、景气澄虚。
极光焰、烛长丽。
展诗应律，万舞逶迟。
三献洽皇仪。
垂露浸庆祜来宜。
礼无违。
鸣鸾临帝阙，飞凤下天倪。
清和寰宇，霈泽一朝驰。
醇化无为。
万祀巩洪基。